 Timo Werner: Chelsea wan sign German striker, Arsenal go sell Kieran Tierney?  Chelsea dey in toks to sign RB Leipzig striker Timo Werner wey reports say get release clause of about 54m BBC Sport. Tottenham Hotspur dey wait for Belgium defender Jan Vertonghen, 33, to decide weda e go see out di rest of di season or leave di club before e complete. Sky Sports Newcastle United midfielder Matty Longstaff never train dis week sake of uncertainty over im future for di club, Serie A side Udinese dey offer di 20-year-old Englishman wey go dey out of contract dis summer wages of 30,000 a-week. Mail Manchester City dey look to open contract toks with 19-year-old Spanish defender Eric Garcia sake of interest from e former club Barcelona. Mail Manchester United dey prepare to offer 19-year-old English full-back Brandon Williams new contract, with improvement on e current 4,000-per-week salary after e impress dis season. The Athletic - subscription required England left-back Ben Chilwell, 23, dey tempted by move to Chelsea later dis summer but e never ask to quit Leicester City. Mirror Liverpool fit win di Premier League title at 21:00 GMT on Sunday night for Everton as dia first two games back na both evening kick-offs. Mail Arsenal fit dey willing to sell Scotland defender Kieran Tierney, 23, to Leicester City, just 12 months afta e move to Emirates Stadium. Express Barcelona and France forward Antoine Griezmann, 29, say im intend to finish e career for Major League Soccer for America. LA Times Barcelona Croatia midfielder Ivan Rakitic, 32, go discuss potential return to e former club Sevilla for di end of di season. Mundo Deportivo - in Spanish Juventus midfielder Adrien Rabiot, 25, na target for Everton and Arsenal, but di Frenchman no go accept wage cut to leave di Serie A side. Tuttomercato - in Italian Germany midfielder Kai Havertz na target for Real Madrid, but Bayer Leverkusen sporting director Simon Rolfes say di Bundesliga club never make any decision on di 20-year-old future. Marca 